கேள்வி: பியூஷ் பாண்டே - துவக்ககால வாழ்க்கையும், கல்வியும் என்பது என்ன?
பதில்: பாண்டே 1955 ஆம் ஆண்டு இராசத்தானின் தலைநகரான செய்ப்பூர் - ஏழு பெண் பிள்ளைகள், இரண்டு ஆண் பிள்ளைகள் என ஒன்பது குழந்தைகள் கொண்ட குடும்பத்தில் பிறந்தார். திரைப்பட இயக்குநர் பிரசூன் பாண்டே, பாடகர்-நடிகர் இலா அருண் ஆகியோர் இவரின் உடன்பிறந்தவர்கள் ஆவர். இவரின் தந்தை இராசத்தான் அரசு கூட்டுறவு வங்கியில் பணிபுரிந்தார். இவர் இராசத்தான் மாநிலத்திற்காக ரஞ்சிக் கோப்பைக்காக விளையாடியுள்ளார். மேலும் இவர் தேநீர் சுவைப்பவராகவும் பணியாற்றியுள்ளார். பாண்டே ஜெய்ப்பூரில் உள்ள செயிண்ட் சேவியர் பள்ளியில் பயின்றார். பின்னர் தில்லியில் உள்ள செயிண்ட் ஸ்டீபன் கல்லூரியில் வரலாற்றில் முதுகலைப் பட்டம் பெற்றார். இவர் நிதா பாண்டேவை மணந்தார்.
கேள்வி: பியூஷ் பாண்டே - தொழில் குறித்து விரிவாக சொல்லுங்கள்.
பதில்: 1982 ஆம் ஆண்டு அமெரிக்க விளம்பர நிறுவனமான ஓகில்வியில் வாடிக்கையாளர் சேவை நிர்வாகியாக பாண்டே விளம்பரத் துறையில் இணைந்தார். சன்லைட் டிடர்ஜென்ட்டுக்கான அச்சு விளம்பரம் தான் இவர் எழுதிய முதல் விளம்பரம். 6 ஆண்டுகளுக்குப் பிறகு இவர் படைப்புத் துறையில் இணைந்தார். அதில் லூனா மொபெட், ஃபெவிகால், கேட்பரி, ஏசியன் பெயிண்ட்ஸ் போன்ற பல குறிப்பிடத்தக்க விளம்பரங்களை உருவாக்கினார். மூன்று ஆண்டுகளுக்குப் பிறகு இவர் படைப்பு இயக்குநராகவும், பின்னர் தேசிய படைப்பு இயக்குநராகவும் பதவி உயர்வு பெற்றார். 1994 ஆம் ஆண்டு பாண்டே இயக்குநர் குழுமம் பரிந்துரைக்கப்பட்டார். இவரது தலைமையின் கீழ், ''தி எகனாமிக் டைம்ஸ்'' நடத்திய ஒரு சுயாதீன சந்தைப்படுத்தல் மற்றும் விளம்பரக் கணக்கெடுப்பான ஏஜென்சி ரெக்கனரில், ஓகில்வி இந்தியா நிறுவனம் தொடர்ந்து 12 ஆண்டுகளாக முதல் இடத்தைப் பெற்ற முகமையாக தரவரிசைப்படுத்தப்பட்டது. கேன்ஸ் லயன்ஸ் விழாவிற்கான ஆசியாவிலிருந்து முதல் நடுவர் குழுவின் தலைவராகவும் இவர் இருந்தார். இவர் ஓகில்வி (ம) மாதரில் 40 ஆண்டுகள் பணியாற்றிய காலத்தில், இந்தியாவின் மிகப்பெரிய விளம்பர நிறுவனமாக மாறியது. மேலும் ஓகில்வி நிறுவனத்தின் இந்தியப் பிரிவானது, ஓகில்வியின் உலகளாவிய வலைப்பின்னல்களில் மிகவும் ஆக்கப்பூர்வமான அலுவலகங்களில் ஒன்றாகக் கருதப்படுகிறது. 2006 செப்டம்பரில், பாண்டே ஓகில்வி உலகளாவிய குழுவிற்கு பரிந்துரைக்கப்பட்டார். பெர்லின் ஸ்கூல் ஆஃப் கிரியேட்டிவ் லீடர்ஷிப்பில் உலகம் முழுவதிலுமிருந்து படைப்பாற்றல் நிர்வாகிகளுக்கு இவர் வழிகாட்டியாக இருந்தார். &#x5B; ''விக்கிப்பீடியா:சான்று தேவை'' &#x5D; 2023 செப்டம்பரில், ஓகில்வி பெரிய அளவிலான ஒரு தலைமை மாற்றத்தை அறிவித்தது. அன் ஒரு பகுதியாக பியூஷ் பாண்டே பதவி விலகினார், முகமையின் தலைமை ஆலோசகராக மாறினார். இது 2024 சனவரி 1 முதல் அமலுக்கு வந்தது.
கேள்வி: பியூஷ் பாண்டே - விளம்பரப் படங்களும் பங்களிப்புகளும் பற்றி தகவல் சொல்.
பதில்: பாண்டே வடிவமைத்த இந்தியாவில் குறிப்பிடத்தக்க விளம்பரப் படங்கள் பின்வருமாறு: * ஆப்கி பார் மோடி சர்க்கார் - பா.ஜ.க.வின் 2014 தேர்தல் பரப்புரையின் ஒரு பகுதியான, "அச்சே தின் ஆனே வாலே ஹைன்" * அமிதாப் பச்சன் இளம்பிள்ளை வாதம் விளம்பரப் படம் * ஃபெவிகால் விளம்பரப் படங்கள் - ஃபெவிகால் பேருந்து, ஃபெவிகால் மீன், ஃபெவிகால் சோபா * "டோடோ நஹின், ஜோடோ" போன்ற ஃபெவிக்விக் விளம்பரப் படங்கள் * கூக்லி வூக்லி வூஷ் - பாண்ட்ஸ் விளம்பரம் (2010). * சால் மேரி லூனா * "குச் காஸ் ஹை" போன்ற கேட்பரி டைரி மில்க் விளம்பரப் படங்கள் * வோடபோன் விளம்பரப் படங்கள் - பக், ஜூஜூஸ் * "ஹர் கர் குச் கெஹ்தா ஹை" போன்ற ஏசியன் பெயின்ட்ஸ் விளம்பரப் படங்கள் * இந்திய சுற்றுலாவுக்கான விளம்பரப் படங்கள் * பெல் பஜோ விளம்பரப் படம் * புற்றுநோய் நோயாளிகள் சங்கத்திற்கான புகைபிடித்தல் எதிர்ப்பு விளம்பரப் படங்கள் * ரத வனஸ்பதி * ஃபார்ச்சூன் ஆயில் * கூகிள் - ரீயூனியன் * ''தி இந்து'' * குஜராத் சுற்றுலா பரப்புரைகள் 1988 ஆம் ஆண்டு தேசிய ஒற்றுமைப் பரப்புரைக்காக இந்திய தேசபக்தி பாடலான " மிலே சுர் மேரா தும்ஹாரா "வை எழுதினார். மேலும் ''போபால் எக்ஸ்பிரஸ்'' படத்திற்கான திரைக்கதையையும் இணைந்து எழுதினார்.
கேள்வி: பியூஷ் பாண்டே - புத்தகங்கள் பற்றி விளக்கவும்.
பதில்: பாண்டே பின்வரும் புத்தகங்களை எழுதியுள்ளா: * பாண்டேமோனியம் (2015) * ஓபன் ஓபன் ஹவுஸ் வித் பியூஷ் பாண்டே (2022)
கேள்வி: பியூஷ் பாண்டே - நடிப்பு பற்றி தகவல் சொல்.
பதில்: ஜான் ஆபிரகாம் (நடிகர்) மற்றும் நர்கிஸ் ஃபக்ரி நடித்த ''மதராஸ் கஃபே (திரைப்படம்)'' திரைப்படத்தில் அமைச்சரவை செயலாளராக பாண்டே தோன்றினார். மேலும் மேஜிக் பென்சில் ப்ராஜெக்ட் வீடியோக்களில் ( ஐசிஐசிஐ வங்கியின் சந்தைப்படுத்தல் விளம்பரப் படம்) தோன்றினார்.